มติเอกฉันท์! ผู้ถือหุ้น POLAR ปัดตกแผนลดพาร์-เพิ่มทุน
มติเอกฉันท์! ผู้ถือหุ้น POLAR ปัดตกแผนลดพาร์-เพิ่มทุน
มติเอกฉันท์! ผู้ถือหุ้น POLAR ปัดตกแผนลดพาร์-เพิ่มทุน
22 มิ.ย. 2563

บริษัท โพลาริส แคปปิตัล จำกัด (มหาชน) หรือ POLAR เปิดเผยว่า ที่ประชุมวิสามัญผู้ถือหุ้น ครั้งที่ 2/2563 เมื่อวันที่ 20 มิ.ย.ไม่เห็นด้วยกับวาระที่ 2 และ 3 การที่คณะกรรมการบริษัทเสนอให้ลดทุนจดทะเบียนของบริษัทฯ จากจำนวน 995,806,605,840 บาท เป็น 255,448,551,600 บาท และให้ลดทุนจดทะเบียนของบริษัทฯ จากจำนวน 255,448,551,600 บาท เป็น 8,514,951,720 บาท ด้วยการลดมูลค่าหุ้นจากมูลค่าที่ตราไว้หุ้นละ 30 บาท เป็นหุ้นละ 1 บาท เพื่อล้างส่วนต่ำกว่ามูลค่าหุ้น
นอกจากนั้น ยังไม่เห็นด้วยกับแผนเพิ่มทุนจดทะเบียนของบริษัทฯ จากจำนวน 8,514,951,720 บาท เป็น 12,772,427,580  บาท โดยการออกหุ้นสามัญใหม่จำนวน 4,257,475,860 หุ้น มูลค่าที่ตราไว้หุ้นละ 1 บาท และไม่อนุมัติการแก้ไขหนังสือบริคณห์สนธิของบริษัทฯ
ทั้งนี้ เนื่องจากที่ประชุมมีมติไม่อนุมัติการลดทุนจดทะเบียนของบริษัทฯ ในวาระที่ 2 วาระที่ 3 และไม่อนุมัติการเพิ่มทุนจดทะเบียนของบริษัทฯ ในวาระที่ 4 ที่ประชุมจึงมีมติอนุมัติให้นำหุ้นของบริษัทฯ ซึ่งยังไม่ได้จำหน่าย จำนวน 4,257,475,860 หุ้น มาพิจารณาจัดสรรแทนหุ้นเพิ่มทุน โดยจะเสนอขายให้แก่ผู้ถือหุ้นเดิมตามสัดส่วนการถือหุ้น 2 : 1 (Right Offering: RO) ในราคาหุ้นละ 0.01 บาท
 
 